Liminganlahden luontokeskus

Liminganlahden luontokeskus on Limingassa Liminganlahdella sijaitseva luontokeskus, joka avattiin vuonna 1998. Rakennuksesta löytyy Lintujen kahdeksan vuodenaikaa -näyttely sekä vaihtuvia näyttelyitä. Asiakkaita palvelee Hotelli-ravintola Liminganlahti, joka toimii myös upeana luonnonläheisenä kokouskeskuksena. Alueella sijaitsee myös kaksikerroksinen lintujen tarkkailutaso, joka rakennettiin vuonna 2011 kaatuneen vanhan tornin paikalle. Luontokeskuksen pihassa sijaitsee Limingan kunnan ylläpitämä iso grillikatos ja lintutornin polun varressa kääntyvä laavu, jotka ovat vapaassa käytössä. Kokouksia varten luontokeskukselta löytyy Auditorio 80-100 henkilölle, erillinen Luontokoulurakennus n. 20 henkilölle, Lasisali -niminen kokoustila n. 40 henkilölle, Kirjasto -niminen kokoustila 8 henkilölle, erikseen varattava kesäkeittiö n. 16 henkilölle sekä ravintolatila, joka kokonaisuudessaan vetää 120 henkilöä. Lisäksi luontokeskuksella on varattavissa Luova tila (n. 20 hengelle), jossa voi järjestää erilaisia tilaisuuksia esim. joogan parissa. Luontokoulurakennus sijaitsee luontokeskuksen kyljessä ja palvelee monipuolisesti erilaisia luontoryhmiä. Luontokoulussa on oma kiikari, mikroskooppeja ja muita tarvikkeita luonnon tutkimiseen. Alkuperäisen rakennuksen ovat suunnitelleet Maija Niemelä ja Pentti Myllymäki. Lähteet Aiheesta muualla Liminganlahden luontokeskus Hotelli-ravintola Liminganlahti